En 26-årig mand blev natten til onsdag anholdt i forbindelse med et gruppeslagsmål i Aalborgs centrum.

Omkring midnatstid natten til onsdag kom en gruppe på otte personer op at slås ved John F. Kennedys Plads i Aalborg. Der var tale om to grupperinger, der sloges med hinanden. Politiet blev tilkaldt og anholdt en 26-årig mand, da de fandt en stor køkkenkniv på ham. Manden var desuden meget beruset og blev derfor taget med til overnatning i detentionen. Han sigtes for overtrædelse af våbenloven.